ddrg/super_eurlex huggingface dataset:
Lai ex ante radītu stabilus stimulus un nodrošinātu zaudējumu taisnīgu sadali, atveseļošanas plānos būtu jānodrošina, ka atveseļošanas instrumentu piemērošana pienācīgi līdzsvaro zaudējumu sadalījumu starp CCP, tīrvērtes dalībniekiem un attiecīgā gadījumā to klientiem. Principā atveseļošanas zaudējumi būtu jāsadala starp CCP, tīrvērtes dalībniekiem un – attiecīgā gadījumā – to klientiem, ņemot vērā to atbildību par risku, kas nodots CCP, un to spēju kontrolēt un pārvaldīt šādus riskus. Atveseļošanas plānos būtu jānodrošina, ka zaudējumi, ko izraisījuši gan saistību neizpildes, gan saistību izpildes gadījumi, tiek attiecināti uz CCP kapitālu, pirms tie tiek attiecināti uz tīrvērtes dalībniekiem. Lai stimulētu pienācīgu riska pārvaldību un vēl vairāk samazinātu zaudējumu risku nodokļu maksātājiem, CCP kā atveseļošanas pasākums, pirms tiek izmantoti citi atveseļošanas pasākumi, kas prasa finansiālus ieguldījumus no tīrvērtes dalībniekiem, būtu jāizmanto daļa no saviem priekšfinansētajiem īpašajiem pašu resursiem, kuri minēti Regulas (ES) Nr. 648/2012 43. pantā un kas var ietvert jebkādu tā turētu kapitālu papildus tā minimālajām kapitāla prasībām, lai ievērotu paziņošanas slieksni, kas minēts deleģētajā aktā, kurš pieņemts, pamatojoties uz Regulas (ES) Nr. 648/2012 16. panta 3. punktu.

Šai papildu summai ar priekšfinansētajiem īpašajiem pašu resursiem, kas atšķiras no Regulas (ES) Nr. 648/2012 45. panta 4. punktā minētajiem priekšfinansētajiem pašu resursiem, nevajadzētu būt ne mazākai par 10 %, ne lielākai par 25 % no riska kapitāla prasībām, kas aprēķinātas saskaņā ar Regulas (ES) Nr. 648/2012 16. panta 2. punktu, neatkarīgi no tā, vai šīs prasības ir zemākas vai augstākas par minētās regulas 16. panta 1. punktā norādīto sākotnējo kapitālu.
(10)

Ievērojot LESD 81. panta 2. punkta h) apakšpunktu un 82. panta 1. punkta c) apakšpunktu, Savienībai ir jāatbalsta tiesnešu un tiesu sistēmas personāla apmācība kā rīks, ar ko izvērst tiesu iestāžu sadarbību civillietās un krimināllietās, pamatojoties uz spriedumu un tiesu nolēmumu savstarpējas atzīšanas principu. Tieslietu jomas profesionāļu apmācības veikšana ir svarīgs rīks, ar ko veidot vienotu izpratni par to, kā vislabāk īstenot tiesiskumu un pamattiesības un nodrošināt to ievērošanu. Tas dod ieguldījumu Eiropas tiesiskuma telpas izveidē, veidojot vienotu tiesu kultūru starp dalībvalstu profesionāļiem tieslietu jomā. Ir būtiski nodrošināt, ka Savienībā tiesību akti tiek piemēroti nediskriminējoši, pareizi, saskanīgi un konsekventi un ka pārrobežu procedūrās tieslietu jomas profesionāļu starpā valda savstarpēja uzticēšanās un sapratne. Programmas atbalstītajiem mācību pasākumiem vajadzētu balstīties uz mācību vajadzību pamatotu izvērtējumu, tajos vajadzētu izmantot augsta līmeņa mācību metodiku, ietvert pārrobežu pasākumus, kuros piedalās profesionāļi tieslietu jomā no dažādām dalībvalstīm, aktīvas mācīšanās un tīklošanas elementus, kā arī tiem vajadzētu būt ilgtspējīgiem. Šādos pasākumos būtu jāietver apmācība par juridisko terminoloģiju, civiltiesībām un krimināltiesībām, pamattiesībām, savstarpēju atzīšanu un procesuālajām garantijām. Šādiem pasākumiem būtu arī jāaptver apmācības kursi tiesnešiem, advokātiem un prokuroriem saistībā ar izaicinājumiem un šķēršļiem, ar kuriem saskaras personas, kas bieži cieš no diskriminācijas vai atrodas neaizsargātā situācijā, piemēram, sievietes, bērni, minoritātes, LGBTKI, personas ar invaliditāti un personas, kas ir cietušas ar dzimumu saistītā vardarbībā, no vardarbības ģimenē vai tuvās attiecībās īstenotas vardarbības un cita veida vardarbības, ko viena persona īsteno pret citu. Šādi apmācības kursi būtu jārīko, tieši iesaistot organizācijas, kas šādas personas pārstāv vai tām palīdz, un, ja iespējams, iesaistot arī pašas minētās personas. Ņemot vērā to, ka sievietes ir nepietiekami pārstāvētas tiesu iestāžu vadošajos amatos, mācību pasākumos būtu jāmudina piedalīties tiesneses, prokurores un sievietes, kas pārstāv citas juridiskas profesijas.
(8)

Izmantojot pierādījumu svara metodi un pamatojoties uz in silico proteīnu sekvences homoloģijas analīzēm starp mirakulīnu un zemesriekstu proteīniem un provizorisku in vitro imūnfermentatīvās analīzes (ELISA) skrīninga eksperimentu, Iestāde atzinumā konstatēja žāvētu Synsepalum dulcificum augļu iespējamu šķērsreaktivitāti ar zemesriekstiem. Tomēr trūkst in vivo eksperimentāli iegūtu vai epidemioloģisku papildu pierādījumu, kas parasti vajadzīgi, lai apstiprinātu vai izslēgtu iespējamību, ka konstatētā iespējamā šķērsaktivitāte varētu izpausties reālajā dzīvē. Ņemot vērā šādu pierādījumu trūkumu un pieejamos in vitro datus, kas liecina, ka mirakulīns pēc uzņemšanas ātri un pilnībā sadalās, Komisija uzskata, ka patlaban ir maz ticams, ka žāvētu Synsepalum dulcificum augļu iespējamā šķērsreaktivitāte ar zemesriekstiem varētu izpausties reālajā dzīvē, un tāpēc Savienības atļauto jauno pārtikas produktu sarakstā šajā sakarā nebūtu jāiekļauj īpašas marķēšanas prasības.
(1)

2018. gada 22. oktobrī Komisija pieņēma Īstenošanas regulu (ES) 2018/1586 (2), ar kuru attiecībā uz minimālo attālumu no krasta, minimālo jūras dziļumu un aizliegumu zvejot aizsargājamos biotopos, kas Horvātijas teritoriālajos ūdeņos jāievēro, kad zvejā izmanto no krasta velkamus vadus, atkāpjas no Regulas (EK) Nr. 1967/2006 4. panta 1. punkta pirmās daļas un 13. panta 1. punkta pirmās daļas. Atkāpi piemēroja Horvātijas teritoriālajos ūdeņos notiekošai smarīdas (Spicara smaris) zvejai ar tradicionālajiem no krasta velkamajiem girarica un migavica tipa vadiem, lielās seriolas (Seriola dumerili) zvejai ar tradicionālo šabakun tipa vadu (no krasta velkams vads ar lielu linuma acs izmēru) un Melnās jūras aterīnas (Atherina boyeri) zvejai ar tradicionālo no krasta velkamo oližnica tipa vadu. Šīs atkāpes termiņš beidzas 2021. gada 26. oktobrī.
(2)

Ņemot vērā to, ka Regulas (ES) Nr. 648/2012 4. panta 3.a punkta mērķis ir atvieglot to klientu piekļuvi tīrvērtei, kuriem ir ierobežots darbības apjoms ārpusbiržas atvasināto instrumentu tirgū un kuriem ir grūtības piekļūt centralizētai tīrvērtei, un ņemot vērā to, cik svarīga ir to darījumu partneru piekļuve centralizētai tīrvērtei, uz kuriem attiecas tīrvērtes pienākums, šī regula būtu jāpiemēro tīrvērtes pakalpojumu sniegšanai saistībā ar ārpusbiržas atvasināto instrumentu līgumiem, uz kuriem attiecas tīrvērtes pienākums saskaņā ar Regulas (ES) Nr. 648/2012 4. panta 1. punktu. Lai nodrošinātu vienlīdzīgus konkurences apstākļus un to, ka klienti Savienībā gūst labumu no FRANDT komercnoteikumiem, šī regula būtu jāpiemēro, ja minētie tīrvērtes pakalpojumi tiek sniegti Savienībā.
1.

Ņemot vērā B daļu, kontroles iestāde vai kontroles institūcija, pamatojoties uz 22. panta 3. punkta b) apakšpunktā minētajiem klasifikācijas kritērijiem, var klasificēt neatbilstības gadījumus kā nebūtiskus, būtiskus vai kritiskus, ja pastāv viena vai vairākas no šādām situācijām: a) neatbilstības gadījums ir nebūtisks, ja: i) saskaņā ar kontroles iestādes vai kontroles institūcijas novērtējumu operatora ieviestie piesardzības pasākumi ir samērīgi un atbilstoši un operatora ieviestās kontroles ir efektīvas; ii) neatbilstība neietekmē bioloģiskā vai pārejas produkta integritāti; iii) ar izsekojamības sistēmu var lokalizēt skarto(-os) produktu(-us) piegādes ķēdē un nepieļaut, ka produkts tiek importēts no trešās valsts laišanai Savienības tirgū ar norādi uz bioloģisko ražošanu; b) neatbilstības gadījums ir būtisks, ja: i) saskaņā ar kontroles iestādes vai kontroles institūcijas novērtējumu operatora ieviestie piesardzības pasākumi nav samērīgi un atbilstoši un operatora ieviestās kontroles nav efektīvas; ii) neatbilstība ietekmē bioloģiskā vai pārejas perioda produkta integritāti; iii) operators nav laikus labojis nebūtisku neatbilstību; iv) ar izsekojamību var lokalizēt skarto(-os) produktu(-us) piegādes ķēdē un nepieļaut, ka produkts tiek importēts no trešās valsts laišanai Savienības tirgū ar norādi uz bioloģisko ražošanu; c) neatbilstības gadījums ir kritisks, ja: i) saskaņā ar kontroles iestādes vai kontroles institūcijas novērtējumu operatora ieviestie piesardzības pasākumi nav samērīgi un atbilstoši un operatora ieviestās kontroles nav efektīvas; ii) neatbilstība ietekmē bioloģiskā vai pārejas perioda produkta integritāti; iii) operators nelabo iepriekšējas būtiskas neatbilstības vai atkārtoti nelabo citu kategoriju neatbilstības; un iv) izsekojamības sistēmā nav informācijas, kas nepieciešama, lai lokalizētu skarto(-os) produktu(-us) piegādē, un nav iespējams novērst to, ka produkti tiek importēti no trešās valsts laišanai Savienības tirgū ar norādi uz bioloģisko ražošanu.
(3)

Direktīvas (ES) 2021/555 18. panta 4. punkta pienākums attiecībā uz atteikumiem piešķirt atļaujas attiecas uz jebkuru dalībvalsts publiskas iestādes administratīvu vai tiesas lēmumu, kura mērķis vai rezultāts ir aizliegt kādai personai iegādāties vai glabāt šaujamieroci, kas ir minētās direktīvas 9. vai 10. panta darbības jomā, neatkarīgi no tā, vai pirms tam šāda atļauja ir pieprasīta, vai šāds lēmums ir saistīts ar specifiskiem šaujamieročiem un vai lēmums pieņemts saskaņā ar pilnvarām, kuras tieši izriet no minētās direktīvas. Piemēram, šis pienākums attiecas uz pilnīgu aizliegumu konkrētai personai iegādāties vai glabāt šaujamieročus neatkarīgi no tā, vai attiecīgā persona iepriekš ir iesniegusi atļaujas pieprasījumu. Tas attiecas arī uz jebkuru administratīvu vai tiesas lēmumu anulēt spēkā esošu atļauju vai atteikumu apstiprināt, atjaunot vai pagarināt spēkā esošu atļauju. Direktīvas (ES) 2021/555 18. panta 4. punkts paredz, ka kompetentajām iestādēm jāapmainās ar informāciju par visiem šāda veida lēmumiem, ja lēmums ir pieņemts, pamatojoties uz drošības apsvērumiem vai saistībā ar attiecīgās personas uzticamību.
(1)

Kompetento iestāžu novērtējums, kas minēts Regulas (ES) 2016/1011 21. panta 2. punkta b) apakšpunktā, attiecas vai nu uz to, kā kritiski svarīgs etalons ir jānodod jaunam administratoram, vai arī uz to, kā paredzēts pārtraukt minētā etalona izstrādi. Tāpēc ir lietderīgi precizēt divus kritēriju kopumus, kas kompetentajām iestādēm jāņem vērā atkarībā no tā, kuru scenāriju tās izvērtē.
(11)

Pārtikas piedevas un pārtikas pārstrādes palīglīdzekļi, ko izmanto pārstrādātas bioloģiskās pārtikas ražošanā, ir uzskaitīti Regulas (EK) Nr. 889/2008 VIII pielikuma A, B un C iedaļā. Taču atkarībā no to lietojuma un funkcijām galaproduktā daži no minētajiem līdzekļiem var tikt klasificēti par piedevām, nevis par pārstrādes palīglīdzekļiem. Šai klasificēšanai ir vajadzīga īpaša un izsmeļoša analīze par šo produktu izmantošanu pārstrādātas bioloģiskās pārtikas ražošanā. Šāda analīze būtu jāveic attiecībā uz visiem produktiem, kas Regulā (EK) Nr. 889/2008 uzskaitīti pie pārstrādes palīglīdzekļiem. Minētais process prasīs laiku, un pirms Regulas (ES) 2018/848 piemērošanas sākumdienas to pabeigt nevar. Tāpēc produkti, kas Regulā (EK) Nr. 889/2008 patlaban iekļauti pārstrādes palīglīdzekļu sarakstā, arī šajā regulā tiks iekļauti pārstrādes palīglīdzekļu sarakstā līdz brīdim, kad būs veikta īpaša un izsmeļoša analīze.
12. pants

(Īstenošanas pilnvaras, Regulas (ES) 2019/787 42. panta 1. punkta e) apakšpunkts) Pārbaude, kurā verificē atbilstību produkta specifikācijai

ražotāju vai pārstrādātāju iekļauj kompetentās iestādes izveidotā apstiprināto ražotāju vai pārstrādātāju sarakstā. Ziņas par iekļaušanu sarakstā, kas var būt attiecīgais izraksts no pilna saraksta, dara pieejamas katram šādi sarakstā iekļautajam ražotājam vai pārstrādātājam. Šīs ziņas ir vismaz elektroniskā formā, un tās var darīt pieejamas, tās izvietojot tīmekļa lapā, kurai ražotājs vai pārstrādātājs var piekļūt un no kuras ražotājs vai pārstrādātājs var lejupielādēt oficiālu attiecīgā saraksta izrakstu. Ziņās par iekļaušanu sarakstā norāda datumu, kad tās sniegtas. Ražotājs vai pārstrādātājs ziņas par iekļaušanu sarakstā pēc pieprasījuma dara pieejamas jebkurai oficiālajai kontroles inspekcijai vai citai izpildiestādei. Ziņas par iekļaušanu sarakstā tie var darīt pieejamas arī sabiedrībai vai jebkurai personai, kas darījumdarbības gaitā var pieprasīt pierādījumu par iekļaušanu sarakstā. Šādas ziņas par iekļaušanu sarakstā ir latīņu alfabēta burtiem vai tām pievieno transkripciju vai transliterāciju ar latīņu alfabēta burtiem.

piešķir sertifikātu, kas var būt apliecināta kopija un kas apliecina atbilstību produkta specifikācijai. Sertifikāts ir vismaz elektroniskā formā, un to var darīt pieejamu, to izvietojot tīmekļa lapā, kurai ražotājs vai pārstrādātājs var piekļūt un no kuras ražotājs vai pārstrādātājs var lejupielādēt sertifikātu. Sertifikātā norāda izdošanas datumu. Sertificēti ražotāji vai pārstrādātāji sertifikātu dara pieejamu jebkurai oficiālajai kontroles inspekcijai vai citai izpildiestādei. Savu sertifikātu tie var darīt pieejamu arī sabiedrībai vai jebkurai personai, kas darījumdarbības gaitā var pieprasīt apliecinājumu par sertifikāciju. Šāds sertifikāts ir latīņu alfabēta burtiem vai tam pievieno transkripciju vai transliterāciju ar latīņu alfabēta burtiem; vai

7. Attiecībā uz produktiem, kas ražoti trešās valstīs, ražotājs vai pārstrādātājs, kura produktu, kas apzīmēts ar reģistrēto ģeogrāfiskās izcelsmes norādi, importē Savienībā, pēc pieprasījuma dara pieejamu produkta importētājam Savienībā pierādījumu, ka tas ir ar minēto ģeogrāfiskās izcelsmes norādi apzīmēta produkta sertificēts ražotājs vai pārstrādātājs, kā to apliecina minētās trešās valsts kontroles iestāde vai sertifikācijas struktūra.

Sertifikācijas pierādījums var būt sertifikāts vai ziņas par iekļaušanu pilnvaroto ražotāju vai pārstrādātāju sarakstā, un to var sniegt tieši minētā valsts kontroles iestāde vai sertifikācijas struktūra. Sertifikācijas pierādījumu var iesniegt papīra vai elektroniskā formā. To sagatavo kādā no Savienības oficiālajām valodām vai tam pievieno tulkojumu kādā no Savienības oficiālajām valodām, ar rakstzīmēm, kas var būt viegli saprotamas dalībvalstī vai dalībvalstīs, kurās produkts tiek tirgots. Kad to dara pieejamu importētājam, tas ir spēkā saskaņā ar trešās valsts tiesību aktiem.
(5)

Kultūras priekšmetiem, kas uzticēti drošai glabāšanai glabātavā dalībvalstī, būtu jāpiemēro atbilstošas muitas procedūras, kas garantētu to uzglabāšanu nenoteiktu laiku, un būtu jāveic pasākumi gadījumam, ja sagaidāms, ka riska situācija trešā valstī turpināsies arī pēc paredzamās nākotnes. Lai plaša sabiedrība varētu gūt labumu no šo kultūras priekšmetu pagaidu klātbūtnes Savienības teritorijā, ar trešās valsts iepriekšēju piekrišanu un – ja precēm ir piemērota muitas noliktavas procedūra – ar iepriekšēju atļauju no muitas saskaņā ar Eiropas Parlamenta un Padomes Regulu (ES) Nr. 952/2013 (2), būtu jāatļauj to izstādīšana telpās, ko apsaimnieko tā pati iestāde, kura apsaimnieko attiecīgo glabātavu. Preču pārvietošana uz izstādes telpām būtu jāatļauj tikai tad, ja var nodrošināt to drošumu un uzturēšanu labā stāvoklī.
(202)

Vairākas personas apgalvoja, ka maksājumu noteikšana, kuras rezultātā Krievijas izcelsmes bērza saplāksnis tiktu aizstāts ar Ķīnas izcelsmes papeles saplāksni vai ar saplāksni no citām valstīm, kas atrodas tālāk no Eiropas, varētu izraisīt oglekļa emisiju pārvirzi, palielinot transporta emisijas un risku, ka aizstājējražojumi būtu mazāk ilgtspējīgi nekā Krievijas bērza saplāksnis. Komisija norādīja, ka nav gaidāms, ka pasākumu piemērošanas līmeņa dēļ tiks apturēts imports no Krievijas. Turklāt netika parādīts, ka tad, ja imports no Krievijas tiktu aizstāts ar importu no citas trešās valsts, tas būtu no Ķīnas, ne arī tas, ka cita veida koka ražojumi būtu mazāk ilgtspējīgi nekā bērza ražojumi no Krievijas. Tāpēc apgalvojums tika noraidīts.
(7)

Turklāt tās piekrita, ka nosaukumi “Slovenska potica”, no vienas puses, un “Potize” un “Putize”, no otras puses, ir likumīgi. Slovēnija apstiprināja, ka nosaukuma “Slovenska potica” kā garantētas tradicionālās īpatnības (GTĪ) reģistrācija neapdraudēs Austrijas ražotāju tiesības izmantot apzīmējumus “Potize” un “Putize”. Tomēr Austrijas ražotāji uz iesaiņojuma, kas attiecas uz Slovēniju, nedrīkst norādīt nekādus tādus elementus kā, piemēram, karogi, krāsas u. c.
Pirmsievešanas karantīna: karantīnas punkts aizsardzības zonā, ko izraugās kompetentā iestāde, lai zirgu dzimtas dzīvniekus no citām Ķīnas daļām sagatavotu ievešanai no zirgu slimībām brīvajā zonā.

No zirgu slimībām brīvā zona Guandunas provinces Guandžou municipalitātes Cunhuas pilsētā, arī biodrošais autoceļu koridors no Guandžou un Honkongas lidostas un uz tām (sīkāku informāciju sk. tālāk).

Saūda Arābija

SA-1
(2)

Piecdesmit gadus muitas savienība ir bijusi viens no Savienības stūrakmeņiem, kas ir viens no lielākajiem tirdzniecības blokiem pasaulē. Muitas savienība ir būtisks piemērs veiksmīgai Savienības integrācijai un ir ļoti svarīga iekšējā tirgus pareizai darbībai gan uzņēmumu, gan iedzīvotāju interesēs. Minētajā laikposmā muitas savienība ir būtiski attīstījusies, un muitas dienesti uz robežām sekmīgi pilda dažādus uzdevumus. Darbojoties kopā, tie cenšas veicināt likumīgu un taisnīgu tirdzniecību, samazināt birokrātiju, iekasēt ieņēmumus valstu un Savienības budžetiem un palīdzēt aizsargāt iedzīvotājus pret terorisma draudiem, veselības, vides un citiem apdraudējumiem. Jo īpaši, izveidojot Savienības līmenī kopēju riska pārvaldības sistēmu un kontrolējot naudas plūsmas, lai apkarotu nelikumīgi iegūtu līdzekļu legalizāciju un terorisma finansēšanu, muitas dienestiem ir svarīga loma cīņā pret terorismu, organizēto noziedzību un negodīgu konkurenci. Ņemot vērā to plašās pilnvaras, muitas dienesti faktiski ir vadošās iestādes, kas veic preču kontroli pie Savienības ārējām robežām. Spēcīgāku un vērienīgāku Savienību var panākt tikai tad, ja ir pieejami vajadzīgie resursi. Šādā kontekstā Programmai būtu jāaptver ne tikai sadarbība muitas jomā, bet būtu arī jāatbalsta muitas dienestu plašākais uzdevums, kā paredzēts Eiropas Parlamenta un Padomes Regulas (ES) Nr. 952/2013 (4) 3. pantā, proti, Savienības starptautiskās tirdzniecības uzraudzība, tādējādi veicinot iekšējā tirgus ārējo aspektu, kopējās tirdzniecības politikas un citu tādu Savienības kopējo politikas jomu īstenošanu, kuras ietekmē tirdzniecību, un vispārēju piegādes ķēdes drošību. Tādēļ šīs regulas juridiskajam pamatam būtu jāaptver sadarbība muitas jomā, kā paredzēts Līguma par Eiropas Savienības darbību (LESD) 33. pantā, iekšējais tirgus, kā paredzēts LESD 114. pantā, un kopējā tirdzniecības politika, kā paredzēts LESD 207. pantā.
3.

Privāto ieguldījumu iespējas risku neatgūt atbilstoši inflācijai koriģētās iemaksas iedala kategorijās, kā norādīts turpmāk. Kategorijas Uzkrāšanas periodi 40 gadi 30 gadi 20 gadi 10 gadi 1. Līdz 13,75 % Līdz 17 % Līdz 27 % Līdz 36 % 2. No 13,8 % līdz 16,55 % No 17 % līdz 19,75 % No 27 % līdz 29,25 % No 36 % līdz 43,25 % 3. No 16,6 % līdz 19,35 % No 19,8 % līdz 22,55 % No 29,3 % līdz 31,55 % No 43,3 % līdz 50,55 % 4. Virs 19,4 % Virs 22,6 % Virs 31,6 % Virs 50,6 % Gadījumos, kad ieguldījumu iespējas riska kategorija dažādos uzkrāšanas periodos ir atšķirīga, izmanto augstāko riska kategoriju.
KOMISIJAS ĪSTENOŠANAS REGULA (ES) 2021/364

(2021. gada 26. februāris),

ar ko no nātrija hlorīda elektrolīzē iegūtu aktīvo hloru apstiprina par 1. produkta veida biocīdos lietojamu aktīvo vielu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 9. panta 1. punkta a) apakšpunktu,

tā kā:

(1) Slovākijas kompetentā iestāde (“kompetentā novērtētājiestāde”) 2007. gada 31. jūlijā saskaņā ar Eiropas Parlamenta un Padomes Direktīvas 98/8/EK (2), 11. panta 1. punktu saņēma pieteikumu aktīvo vielu aktīvo hloru, kas elektrolīzē iegūts no nātrija hlorīda, iekļaut minētās direktīvas I pielikumā lietošanai 1. produkta veida biocīdos “Cilvēku higiēnai paredzētie biocīdie produkti”, kas definēti minētās direktīvas V pielikumā un atbilst 1. produkta veidam, kurš definēts Regulas (ES) Nr. 528/2012 V pielikumā.

(2) Kompetentā novērtētājiestāde 2010. gada 19. novembrī saskaņā ar Direktīvas 98/8/EK 11. panta 2. punktu iesniedza Komisijai novērtējuma ziņojumu kopā ar saviem secinājumiem.

(3) Biocīdu komiteja 2020. gada 16. jūnijā pieņēma Eiropas Ķimikāliju aģentūras (“Aģentūra”) atzinumu (3), ņemot vērā kompetentās novērtētājiestādes secinājumus.

(4) Saskaņā ar minēto atzinumu var būt sagaidāms, ka 1. produkta veida biocīdi, kuros izmantots no nātrija hlorīda elektrolīzē iegūts aktīvais hlors, atbilst Direktīvas 98/8/EK 5. panta prasībām, ja vien to lietošanā tiek ievērotas noteiktas specifikācijas un nosacījumi.

(5) Ņemot vērā Aģentūras atzinumu, ir lietderīgi no nātrija hlorīda elektrolīzē iegūtu aktīvo hloru apstiprināt par 1. produkta veida biocīdos lietojamu aktīvo vielu ar noteikumu, ka tiek ievērotas noteiktas specifikācijas un nosacījumi.

(6) Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO REGULU.

1. pants No nātrija hlorīda elektrolīzē iegūtu aktīvo hloru apstiprina par aktīvo vielu lietošanai 1. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2021. gada 26. februārī Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).

(3) Biocidal Products Committee Opinion on the application for approval of the active substance active chlorine generated from sodium chloride by electrolysis, Product type:1, ECHA/BPC/250, pieņemts 2020. gada 16. jūnijā.